  Виталий Пронин К. БайковТятяе оже кошкыку, мыным одӥг но ӝыны арес гинэ вылэм. Но мамае со сярысь вунэтыны сётылымтэ. Ялан кырӟаса ветлӥсько вылэм:- Пичи шурын вукое,Изэ меда, уг меда?Туж кыдёкын тятяе,Мӧзме меда, уг меда?Мамае тятяелы гожтэт лэзем, нылыд, пе, тазьы кырӟаса улэ. Со пумитаз гожтэм: «Осконтэм, нылы озьы кырӟаны быгатэ шуыса».Ӧз кылды тятяелы кырӟамме кылыны. Нош песянае весь возьмаз пиезлэсь бертэмзэ. Одӥг пол дораз бызьыса мынӥ но шуисько:- Песянай, Костяед сярысь кырӟан гожтӥллям.Собере кырӟаса лэзи:- Шаландыполные кефалиВ ОдессуКостя привозил...Песянае кеськыса ик бӧрдыны кутскиз ук! Мыным ке серем, горисько туж зол. Та учырлы туннэ ке но аслым ачим воже потэ.Тодам лыктэ таӵе но учыр. Мамаелэн сузэрезлэсь картсэ туж пиналысен оже басьтӥллям. Олокӧня пол, вылды, кырсимы синкыли пыр вералляз:- Вот ведь, Рая, тӥляд тятяосты войнае быризы, нош ми луло кылимы. Ми, пинал солдатъёс, тушмон пумит бызьыса мыныны кутскиськом ке, арлыдоосыз чырты сьӧртӥмы милемыз кырмо но мышказы палэнто: кытчы, пе, бызиськоды, тӥ пиналэсь ай, тӥледлы улыны кулэ.Валамон, пиналъёсты озьы утьыны ваньмыз ӧз но турттэ, дыр, нош кырсимылы укшам сыӵе геройлыко адями. Ас мугорынызы мукетъёссэ утисьёс наградаостэк но кылемын. Кырсиелэсь та верамъёссэ туннэ ке но нылпиос азьын но, арлыдоос азьын но поттылӥсько. Пиналъёсмы понна асьмеос но ӟеч пытьы кельтыны мед быгатысалмы, ожын гинэ ӧвӧл, огшоры улонын но.Тятяе Константин Ефимович Байков но улонзэ сётӥз будӥсь пиналъёслэн, калыкмылэн шудо улонэз понна. И. Моторинлэн капсулаез но со пушкы ватэм ивортонэн бумага.Быриз 1944-тӥ арын августэ, кытын но мар тодмо ӧвӧл. Вордскемын со Дэри ёросысь Выль Казмас гуртын. Туж капчи мылкыдо, кырӟась, ужась адямиослы котьку юрттыны дась вылэм. Война кутскон аре, нюлэс коракузы, вань пичи кызъёсты ӵогыса кельтэм: мынам нылпиосы, пе, тазьы курадӟоно медаз ни луэ - калык сокем акыльтэмын ни вылэм та ужлэсь. Кеськыса ик кырӟа вылэм «На Муромской дорожке» кырӟанэз. Шӧдэм, оло, сюлэмыз оже кошконзэ, быронзэ.Картэлэн атаез Иван Петрович Моторин но ивортэк ышемын. Ожмаськем 1943-тӥ арозь передовойын, подразделенилэн командирез вылэм. Смоленскысь поисковикъёс 1993-тӥ арын шедьтӥллям солэсь лысьӧмъёссэ но капсулазэ. Ватэмын та улосысь ик Кондаково посёлокысь шайвылэ.Ярам, анай-атайёсмы сямен, ми нюлэс коранэз ӧм адӟе ни. Улонлэсь ӟеч палъёссэ но ас выламы шӧдӥськом, пенсия но басьтӥськом. Медаз гинэ пуромы ожмаськон, пиналъёс шудо но кӧттыро мед улозы. Нош Быдӟым ожын быремъёсты мед шунтозы ни ялан ӝуась тыл но соосты тодэ ваёнъёсмы.Раиса Моторина, Дэри черкогурт Теги: БыдымВормон ожгар  